चालु त्रि–वर्षीय योजनाको अन्तिम वर्ष भएकाले यसपालि अघिल्ला दुई वर्षका बाँकी काम पनि सक्नुपर्ने चुनौती छ। समयमा पानी नपरेकोले यस वर्ष कृषि उत्पादन घट्ने प्रारम्भिक आँकडा कृषि मन्त्रालयले सार्वजनिक गरेको छ। सरकारका तर्फबाट आर्थिक गतिविधि नहुने र प्रकृतिले पनि साथ नदिएकाले यो वर्ष आम नेपालीका लागि सास्तीपूर्ण हुने देखिएको छ। सरकार भने यी सबै जिम्मेवारीप्रति आँखा चिम्लिएर बजेटविहीन सत्ता चलाउन बसेको छ।
